
Dos preso super peligroso riba caya scondi pa husticia 


IMPORTANTE 

TA SER BUSCA 




NAAM: Erick Arturo Minguel Junior SCHNEIDERS, 
ROEPNAAM:“Miguel”, 
geboren op Aruba 29 december 1994. 



Sl BO WAK E PERSONA AKI 
YAMA POLIS OF TIPLINE 
100 of 11141 



DESPUES cu menos cu un luna pasa e hoben Miguel 
Sneiders a logra burla di autoridadnan y a huy di War- 
da di Polis na Sta Cruz, awo Gerson Martina a dem- 
ostra cu e ta mas sabi: el a huy di KIA mes. 

Segun informacion manda door di Cuerpo Policial, algo 
pasa di 10’or di mainta KPA ta haya un melding for di 
KIA cu e preso Gerson Galsirio Martina, naci na Cor- 
sou dia 13 di november, 1980, a logra huy for di e insti- 
tuto aki. 

Gersona ta sintando un condena pa atraco, riba Crown. 
Mesora a cuminsa mobilisa tur autoridad necesario pa 
e buskeda di dicho persona. KPA ta informa cu cual- 
kier ayudo brinda na dicho persona ta castigabel pa 
nos codigo penal. Articulo 2:146 di nos codigo penal ta 
papia di esun cu libera of yuda na liberacion di un per- 
sona cu tin un castigo di prizon ta castigabel cu maximo 
4 aña di prizon. 

Pa es motibo ta urgi pueblo di Aruba cu si bo por sa 
algo di su paradero of e sitio cu e ta scondiendo yama e 
tiplijn 11141. Bo anonimidad ta wordo garantisa. 

Remarcabel tabata e hebcopter net awo den un caso 
asina serio no a logra vuelo y mesora e criticanan a 
cuminsa pa motibo cu ta masha hopi placa ta pagando 
pa dia pa lease e helicopter pa combati criminalidad. 


Mesora e titular di husticia Andin Bikker a manda un 
declaracion bisando lo siguiente: “A bin tuma nota cu 
atrobe cierto miembronan di Prensa ta troce y hunga 
cu e berdad. Awe mainta ora a bati alarma pa e preso 
cu a huy di KIA, varios departamento concerni a mo- 
bilisa pa asina cuminsa cu e buskeda. Desafortunada- 
mente na e momento aki e helicopter ta den mantencion 
prescrito y den proceso di registracion di Colombia pa 
Aruba. Na mesun momento e piloto a haya su mes cu 
un biahe di emergencia pero su partida tawata planea. 
Sinembargo, KIA, CEA y KPA ta trahando un plan di 
contingencia pa e captura y prevencion di futuro huida 
di cualkier detenido. Esaki ta subraya un biaha mas 
pakico mi ta insisti den construi un KIA nobo, pero 
lamentablemente e situacion financiero hereda ta bin 
cu hopi desafionan cun’e.” Te aki e declaracion. 

Ta hustamente bou mandato di Bikker ta bin tuma 
luga e dosnan tras di otro, di presonan cu ta huy: uno 
for di un Warda di Polis y e otro for di KIA. 

Gersona Martina ta hopi conoci cerca autoridadnan, 
prome cu e caso di atraco na Crown, e tabata envol- 
vi den un serie di robo na casnan na Bubali y tabata 
danki na su fingerprint a bin logra detene. E1 a yega di 
bay cera varios biaha pa casonan di kiebro, ladronicia, 
destruccion, menasa y hasta maltrato. 

Minister Armando Rudy Lampe: 

"To be or not to be ## 



Pa: Victor (Toko) Winklaar 


MANEHO di enseñansa ta sigui den un tipo di ‘limbo’, ya cu Gabi- 
nete Wever Croes mes ta permiti tur e inkietud sigui existi y sigui 
crece na lugar di percura pa na inicio di un aña escolar nobo, mae- 
stronan en general por cuminsa fresco y sin problema algun. 

Cu Minister Armando Rudy Lampe su maneho no ta cuadra cu loke 
maestronan ta pensa ta algo cu ta notabel for di momento cu el a 
asumi responsabilidad di maneho di educacion na Aruba loke ya 
caba a conduci na algun manifestacion di parti di maestronan cu ta 
sinti cu nan ta wordo perhudica. 

Na varios ocasion ya caba tin diferente situacion cu a presenta ca- 
minda Minister Armando Rudy Lampe na lugar di percura pa tin 
trankilidad den e sector aki, ta sinti atende cu su maneho cu mae- 
stronan pa despues cambia tur loke el a discuti y persisti cu loke e 
ta pensa di haci cu no ta na interes ni di maestronan y tampoco di 
studiantenan. 

Ta bin acerca cu henter Gabinete Wever Croes, un dia ta para banda 
di e maestronan, a bisa cu nan tin comprension cu tur loke ta pas- 
ando y hasta a bay asina leu na tuma un decision den Conseho di 
Minister, pa kita e proyecto di Tra’i Merdia for di Minister Lampe y 
pasa esaki pa Minister Glenbert Croes di Asunto Social. 

Un decision cu a wordo bon ricibi pa maestronan di e sector aki ya 
cu Minister Armando Rudy Lampe claramente tin su obhecionnan 
riba e forma con henter e proyecto di Tra’i Merida ta funcionando. 


Oposicion tambe a haci mencion di esaki, musttrando cu mester 
bin Parlamento pa cambia e LIM y cu e cambio anuncia cu fanfaria 
pa Prome Minister, no tabata un cambio real, no tabata un cambio 
legal. 

E situacion y por bisa confrontacion cu maestronan a yega otro pun- 
to determinante ora cu siman pasa Minister Armando Rudy Lampe 
a anuncia cu lo bay para tur pago di overtime pa maestronan y cu 
iniciando aña escolar nobo, Gobierno lo no honra overtime acumu- 
la pa maestronan loke tabata otro sorpresa grandi di e mandatario. 
E realidad di henter e conflicto aki entre e Minister y maestronan 
a bin haya otro confrontacion formal ora cu maestronan di DPS 
a ricibi un carta cu e decision di Conseho di Minister anterior pa 
pasa Tra’i Merdia pa Minister di Asunto Social ta wordo suspendi, 
confirmando loke ya caba a wordo bisa, esta cu sin cambio di LIM, 
Minister Glenbert Croes no tin autoridad y tampoco presupuesto 
pa maneha esaki. 

Pues fuera di e confusion y conflicto cu ya tin caba entre Gobierno 
y maestronan, esaki a bira asina mas serio ya cu realmente henter 
e manifestacion di poder di Conseho di Minister contra di Minister 
Lampe, tabata simplemente un fanfaria sin pia ni cabes. 

Mientras cu e carta ta papia cu e decision di cancela un decision cu 
no tabatin base legal, ta pa entre otro atende cu inkooporders loke 
en realidad ta nifica cu Minister Lampe por sigui haci y deshaci con 
cu e kier den su maneho di Tra’i Merdia. 


E inkietud a wordo alivia pa maestronan, pero for di momento cu 
Prome Minister Evelyn Wever Croes a anuncia e decision aki, a wor- 
do puntra tambe si esaki tin un base legal ya cu no ta zomaar por 
cambia ministerionan sin mas, si no bin Parlamento y haci cambi- 
onan den e Landsverordening Instelling Ministeries, esta e LIM. 

Sin e cambio aki e decision tuma pa Conseho di Minister tabata algo 
contra ley y apesar di a kita Tra’i Merdia for di Minister Lampe, su 
persona a keda cu a autorisacion ñnal pa tuma cualkier decision cu 
e ta haya ta bon of no. 

E gesto aki di Prome Minister y su Conseho di Minister, a laga un 
ambiente di trankilidad, pero cu poco poco a bay perdi ora cu a bin 
sali na cla cu Minister Glenbert Croes no tin autoridad pa tuma 
ningun decision relaciona cu Tra’i Merdia. 


Cu otro palabra nada a cambia y Minister Lampe por sigui intro- 
duci su cambionan cu e ta kere ta kere ta bon segun su vision di su 
maneho y Conseho di Minister no por haci algo al respecto. 

Na ciere di aña escolar ultimo, a wordo anuncia un posibel mani- 
festacion di maestronan riba e prome dia di scol, ya cu simplemente 
nan no ta confia mas den e vision y maneho di Minister di Ense- 
ñansa, un mansahe cu nan a duna Prome Minister bon cla durante 
di un manifestacion cu nan a tene dilanti di oficina di Gobierno. 

E decision di Conseho di Minister algun siman atras pa kita Tra’i 
Merdia for di Minister Armando RudyLampe ta cuadra bon c’un 
proverbio conoci na Papiamento cu ta bisa: ‘Tira Chana pa gara 
Juanita’ y realmente esey tabata e caso ya cu a tuma un decision 
pa alivia e tension existente tempo di e manifestacion, pero awor 
ta mustra cu e Minister huridicamente ta bon para den un sapato. 

Den resumen anual 2018, aumento di prima por ta un solucion 

CAFT preocupa cu envehecimento 
cu lo subi gastonan di Aruba 



RECIENTEMENTE e Colegio 
di Supervision Financiero a saca nan 
relato anual 2018 den cual nan ta 
duna informacion di loke a pasa den 
e aña ey pero tambe ta haci analisis 
di cierto situacionnan. Den e intro- 
duccion ta duna un bista general di 
e situacion di e islanan di Caribe Hu- 
landes. 

Nan a recorda cu e crisis Venezuela 
tabatin su repercucion den sector 
petrolero di e paisnan Hulandes den 
Caribe. Na Boneiro BOPEC ta wordo 
maneha door di PDVSA, y casi no 
tabatin actividad den 2018. Na Sint 
Eustatius e terminal petrolero a cam- 
bia di doño, mientras cu tanto Aruba 
como Corsou su refinerianan, cu indi- 
rectamente tin di haber cu PDVSA, 
a haya nan mes cu beslag, of san- 
cionnan imponi pa Merca. Tur esaki 
tabatin efecto riba e inversionnan cu 
mester a wordo haci, of operacionnan 
a keda paralisa. 

No solamente CAFT ta señala pero e 
crisis di e pais bisiña a causa tambe 


cu e bishitantenan procedente di e 
pais bisiña a baha casi na mita. Di 
otro banda turismo di Merca (Aruba 
y Corsou) y Hulanda (Corsou) a subi 
basta hopi. Islanan Ariba tabatin hopi 
problema a consecuencia di e horcan- 
nan Irma y Maria cu a afecta nan den 
2017. E subida di turismo e ultimo 
añanan, segun relato 2018 di CAFT 
ta bisa, a percura pa basta cupo di 
trabou na Aruba, pero tambe na Sint 
Maarten y Corsou. Pero e parti nega- 
tivo ta e presion cu esaki ta pone riba 
diferente sector, sobre uzo di e me- 
dio ambiente y un congestion formal 
di trafico. P’esey ta hopi importante, 
na opinion di CAFT, pa diferencia e 
producto turistico pa tipo di turismo 
cu ta pone menos presion riba Aruba, 
por ehempel “eco-lodging”. 

Un otro tema cu nan a bini cun’e ta 
envehecimento di e poblacionnan di 
Aruba y Corsou. Asina nan ta men- 
ciona cu e poblacion di 65+ lo aumen- 
ta entre 2020 y 2040 cu nada menos 
cu 40%. 


Pero Aruba tambe den e proximo 20 
añanan lo haya su mes confronta cu 
e consecuencianan di envehecimen- 
to, Principalmente pasobra envehe- 
cimento ta aumenta e gastonan di 
e provision di behes en general pero 
tambe den cuido di salud. 

Esaki, nan ta splica, na diferente for- 
ma por ta unriesgo pa desaroyo eco- 
nomico. Asina e por crea un situacion 
unda fondonan social mester wordo 
cubri door di aumenta e contribu- 
cion for di caha di Gobierno. Esaki na 
su turno ta trece como consecuencia 
cu otro gastonan di Gobierno ta bay 
bou di presion, y ta pensa aki riba 
inversionnan publico, y enseñansa, 
cualnan ta masha importante pa un 
crecemento economico duradero. Por 
lucha contra e deficitnan aki door di 
aumenta e primanan di e contribuy- 
entenan. 

Nan ta bisa cu na e dos islanan aki, 
financiamento di e gastonan aki ta 
basa riba solidaridad: e actual gen- 
eracion laborando ta financia pa un 
gran parti e gastonan di e grandinan, 
pa cual e envehecimento ta aumenta 
e gastonan pa un grupo di trahado, cu 
ta cada bes ta bira menos. Pues hopi 
hende grandi y menos trahado. Esaki 
ta causa un aumento di presion riba e 
gastonan di salario y menos placa pa 
e trahadonan por gasta. 

“Esaki por influencia di forma nega- 
tivo e desaroyo economico, si e profe- 
sionalnan (esnan studia) scoge pa bay 
traha den exterior.” 

Pa actualisa lista di peticionnan di 'uitbreiding' y 'erfpacht' 

Por pasa DIP pa haci peticion di nobo pa "uitbreiding" y erfpacht 




MANEHO di Ministerio di Desaroyo Teritorial, Infra- 
structura y Medio Ambiente ta enfoca riba transparencia 
poniendo e ser humano central. Directie Insfrastructuur 
en Planning (DIP) tambe ta sigui un maneho dunando 
oportunidad igual y husto na tur ciudadano. Den cuadro 
di esaki den luna di augustus desde 5 di augustus te cu 
16 di augustus, lo tuma luga tres accion pa actualisa peti- 
cionnan cu tin hopi tempo den sistema. 

Director di DIP Haime Croes a splica cu DIP tin mas o me- 
nos 22 producto, pa cual lamentablemente esakinan no ta 


‘up to date’, pues tin peticionnan entrega pa hopi aña, cu 
no a wordo atendi cu nan. A base di esey, a tuma e decision 
alabes reconociendo derecho di ciudadanonan pa percura 
pa nan peticionnan wordo contesta, pa actualisa e peti- 
cionnan aki. Comunidad por a tuma nota di e exito cu tin 
cu actualisacion di e lista di pre reservacion di tereno, awo 
ta toca turno e partinan di expansion di tereno, erfpacht 
caduca y erfpacht comercial. 

Un di e accionnan cu lo tuma luga ta pa peticionnan pa: 
Uitbreiding/expansion di tereno 

Actualmente tin mas o menos 2000 hende cu desde 1999 
bin ariba a entrega peticion pa expansion. Mayoria biaha 
ora cu un hende entrega peticion pa expansion, esaki no 
ta pa mucho tereno, kisas espacio pa un camber extra of 
un garashi, sr. Croes bisa. Teniendo esaki na cuenta, a 
manda carta pa e grupo di personanan aki, informando 
nan cu nan por pasa entre 5 di augustus y 16 di augustus 
na DIP, pa reinscribi nan peticion cu nan kier e expan- 
sion. Unabes confirma cu nan ta interesa den e expansion 
ainda y nan paga pa esaki, DIP lo por manda nan midi na 
Kadaster pa despues di 3 luna nan por haya e expansion, 
sr. Croes a splica. 



Cla pa bay cu 
vakantie? 


Pa mas informacion yama 523 2250 


BANCO Dl CARIBE 

Corto circuito a causa candela den bar di South Beach 


ALGO prome cu 8or diasabra mainta, dos 
unidad di brandweer a sali for di Tanki Flip 
rumbo pa South Beach. A drenta informa- 
cion cu tin huma saliendo for di e bar. 

Na yegada a nota cu ta e bar di South Beach 
ta sacando huma. Mesora a drenta den ac- 
cion y ta logra habri e bar di South Beach y 
cuminsa basha awa pa asina evita algo mas 
pio pa e area. 

Despues di basta rato a logra domina e can- 
dela. Por bisa cu e bar awor despues di e 
candela lo no funciona pa algun dia pasobra 
e candela a causa hopi daño. 

Polis y hefe di brandweer tambe a presen- 
ta pa asina wak e situacion. A saca afo cu 
e candela a surgi door di kortsluiting na e 
wayanan di coriente cu ta asigna na e cash 
register. Na e otro wayanan di coriente pa 
e resto di e bar ta caminda cu e candela a 
cuminsa. 

E daño material na e bar tabata hopi gran- 
di. E manager di South Beach tambe a pre- 
senta y no por kere loke su wowonan tabata 
mira. Brandweer a actua lihe y a scapa e 
bar di kima por completo. 


FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 

Diez seis titulo mundial riba nomber di Sarah-Quita Najive Offringa 



E Reina absoluto di Freestyle Windsurfing, 
Sarah-Quita Najive Offringa, ta subraya su 
reputacion como e Reina di Freestyle ganando 
e evento na Fuerteventura pa di 12 biaha con- 
secutivo desde 2007. 

Den e dobel eliminacion cu ta decisivo pa titula 
ganador di e evento na Fuerteventura y con- 
secuentemente campeon mundial por a ripara 
e tactica maritimo y maniobranan tecnico cu 
Sarah-Quita ta aplica pa finalmente sali victo- 
rioso. 

De Aruba Ports Autharity is voomemens in het openbaar aan te 
besteden: 

"Reconstructie verharding Haven Oranjestad" 

Volgens werkomschrijving KD nr, 2-2019. 

Korte omschrijvjng van het werlc 

“Het reconstrueren van de verhardingen van de Bertha, 

Charlie, Dick en Eva kades in de haven van Oranjestad." 

Ufctvoeringstemnij n: 14 werkbare werkweken. 


Por a mira Sarah-Quita ta nabega cu calmo, 
pero calcula observando e ondulacion di e olan- 
an y biento pa ehecuta su maniobranan cu pre- 
cision leu di e parti di laman seco probechando 
di e biento fuerte mas pafor. 

Pa motibo di e variedad di trikinan cu el a bin 
ta domina den curso di añanan e por a capitali- 
sa riba su experiencia pa coregi un maniobra 
cu e por a faya. 

Cu habilidad e ta recupera asina un puntua- 
cion cu por a bay perdi. Por a mira cu SQ a 
madura den e forma con ta trata cu e publico 
presente cu sa causa pa perde e focus necesa- 
rio durante competencia. E tension interior y e 
presion exterior tabata bou control 


Het bestek is vanaf 5 augustus 2019 verkrijgbaar bij de Aruba Ports Authority N.Vtegen betaling van 
Afl. 150,=« 

De betaling te voldoen blj de kassier van de Aruba Ports Authority. 

De openbare bescheiden Hggen ter inzage vanaf 5 augustus 2019 bij de Aruba Ports Authority N.V. 

Inlichtingen wrden verstrekt op8 augustus 2019 om 10.00 vm. bij de Aruba Ports Authorrfy N.V. 

De Nota van Inllchtrngen wordt vastgesteld op 12 augustus 2019 en ’is vanaf diedag 
verkrijgbaar bij de Aruba Ports Authority N.V. 

De openbare aanbesteding vindt plaats op 23 augustus 2019 om 11,00 vm, op het kantoor 
van de Directeur van de Aruba Ports Authority N.V. 

De LOA L.EL 1996 nr. 5S is op deze aanbesteding van toepassing. 

De directievoering wordt uitgevoerd door de Aruba Ports Authority N.V/KD Consult 
De gestanddoeningsternnijn ls60 dagen. 

De inschrijver moet blj zljn inschrijving de voEgende vereisten overteggen: 

1. Be wij s van i n sch rijvi ng i n het regi ste r va n de Kamer va n Koop h a nd eI; 

2. Een lijst van in te schakelen onderaannemers; 

3. Spedficatie inschrljvingsom; 

4. De ove rige in het bestek ge noemd e stu kken, 


Port Administration Buildlng | Lloyd G. Smith Boulevard 23 | Oranjestad | Aruba | D.WJ. 
T. +297 5234300 | F. +297 5234343 | E + info@arubaports.com | W. www.arubapoi tsxom 

For di 2002, trahadornan di SABA ta warda riba nan placa 

Minister Dangui Oduber ta afirma 
cu e placa tey, mientras cu gerencia 
di SABA ta nenga di a recibi placa 

Lo bay Corte pa pidi Huez ordena SABA pa paga 

E problema di trahadornan na SABA ta keda un situacion 
dificicil, Segun Presidente di ABV, Gina Maduro, for di 2015, 
ya caba e problema aki tabatey, cu ta data for di 2002, unda e 
trahadornan aki ta wardando riba nan promocionnan. 

Na 2015 ora cu ABV a drenta, a cuminsa na repasa full e 
trayecto pa sa unda e problema aki ta sinta. 



Ministro encarga cu Salubridad ta anuncia cu entrante 6 augustus 2019 
durante 14 dia lo tin oportunidad pa un y tur tuma conocemento na 
Departamento di Legislacion y Asunto Huridico, Schotiandstraat 55 
di un peticion cu a ser haci pa obtene un koffiehuis- y un restaurantver- 
gunning A pa e parcela P0sChiquito71-A-2 E permisonan aki ta 
concemi e.o. benta di bebida sterki por detal y cuminda pa wordo 
consumi den e parcela. Durante dicho periodo aki tur hende por expresa 
por escrito nan obhecion contra dunamento di e permisonan menciona, 
dirigi na e Ministro encarga cu Salubridad, via intermediacion di 
Director di Departamento di Legislacion y Asunto Huridico, Schotlandstraat 53. 


Segun Presidente di ABV, Gina Maduro, e trahadornan aki 
merece di haya nan placa, pesey mes, ABV ta para fuerte- 
mente tras di nan miembronan. T’asina cu Minister di Salub- 
ridad Publico anterior, dr. Schwengle a percura p’e trahador- 
nan haya nan MB, cu e promesa cu e trahadornan aki lo haya 
nan placa den 3 aña. 

Aña 2019 a habri, y e trahadornan di SABA no a haya nan 
placa. Y esaki a causa distubrio atrobe, pero ora cu ABV a 
sinta cu Minister Dangui Oduber a alega cu e trahadornan aki 
debidamente a haya nan placa. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Segun Gina Maduro, e kier sa si e placa a drenta of no. Y si el a 
drenta, dicon e trahadornan no por haya nan placa? Of kende 
a bay cu e placa anto? Ta den e dos instancianan aki, unda 
Minister Dangui Oduber ta bisa cu e placa a drenta, mientras 
cu gerencia di SABA ta alega di no a recibi a placa. 

E negociacion di e CAO p’esaki ta para un rato, pasobra ABV 
kier sali for di e impasse aki, prome cu sigui. E ambiente tam- 
poco ta bon actualmente pa sigui negocia. 

Tambe ABV kier sa si e calculacionnan ta bon haci y sa ta 
cuanto e ta, pasobra pa aña e ta keda aumenta, pero manera 
menciona e trahadornan no ta hayando net nada. 

Gina Maduro a confirma cu nan ta bezig tambe cu nan aboga- 
do, pa evalua si lo ta mihor pa entama un caso contra di SABA, 
pa falta di cumplimento. Ta SABA ta responsable pa paga e 
trahadornan y como tal lo cuminsa un caso hudicial contra di 
SABA, pa pidi Huez pa ordena SABA pa paga e placa. 

Si no tin un solucion, no spanta cu e trahadornan lo bay den 
accion atrobe. Ta for di 2002 ta wardando e placa. Ta demasia- 
do tempo nan ta wardando y lo aplica e ultimo recurso, pa bay 
den accion un biaha mas. 

Incomodidad den proceso di tereno 

Ta pidi registracion di peticion nobo pero sin mucho splicacion 


VARIOS persona a ricibi un carta for di 
Ministerio Desaroyo Teritorial, Infrastruc- 
tura y Medio Ambiente, relaciona cu reno- 
bacion di peticionnan cu a wordo haci hopi 
tempo atras. 

Segun e carta ricibi, ta mustra cu lo tin 2000 
hende cu desde 1999, a entrega un peticion 
pa expansion di espacio di e tereno erfpacht 
cu nan tin pa nan pasa entre e fechanan di 5 
te cu 16 di augsutus pa reinscribi nan peti- 
cion pa expansion. 

Loke algun persona ta haya un tiki straño 
ta e hecho cu ya caba DIP ta mustra cu nan 
tin registracion di e peticionnan aki caba ya 
cu di otro forma nan lo no a haya adres di e 
hendenan aki cu a haci un peticion pa ex- 
pansion. 

Ta lanta e pregunta awor caminda reglanan 
di tereno di gobierno a cambia, tin aumento 
di impuesto riba esaki y mientras cu nan 
peticion ta data for di prome cu e cambio di 
ley aki, si awor cu nan bin pa haci un regis- 
tro nobo, nan lo cay dentro di e leynan nobo 
awor. 

Exigencianan awendia simplemente no ta 
permiti mucho hende yega na cas y hopi ta 
esunnan cu a forma un peticion pa un pida 
tereno cerca Minister concerni pero despues 
no por a cumpli cu exigencianan realmente 
dificil pa nan por logra y asina por yega na 
nan propio cas. 

Exigencianan poni awendia pa por haya un 
pida tereno a bira sumamente dificil pa hopi 
di esnan cu a soña di por construi nan pro- 
pio cas ya cu na momento cu nan yega banco 
y conoce condicionnan sumamente pisa pa 
haya financiamento pa construi nan cas, 
esaki no ta wordo honra ya cu esnan cu a 
pidi pa financiamento, simplemente no por 
cumpli cu e suma grandi cu ta wordo conta 
awendia pa construccion di un cas. Hopi ta 
puntra si e exigencia di 90 dia ta conta pa 
nan cu tin peticion bieu of hustamente kier 
pa nan registra di nobo pa hinca nanbou di 
e capa di 90 dia, pa despues kita nan opcion 
lihe for di nan. 


Bou ki condicion e hendenan aki lo haya un pida tereno adicional ca- 
minda sigur e aumento di belasting riba tereno a aumenta y nan lo 
kier sa kico e gesto aki nobo di e departamento ta encera realmente. 

Henter e proceso aki ta wordo considera algo cu ta parti di e maneho 
di Minister di Infrastructura Otmar Oduber pero caminda ta papia 
di busca aclaracion pa un grupo cu a keda hopi tende di nada riba 
nan peticion, awor tin cu bolbe bay duna e mesun departamento cu 
tin tur informacion riba nan peticion, un tipo di inscripcion nobo 
pero sin bisa bou di cua condicion esakinan ta cay. 


Fundacion Cas Pa Comunidad Arubano 


Stichting Fundacion Cas pa ComunidadArubano, is een stichting die ten doel heeft in 
het belang van de volkshuisvesting en wijkvoorzieningen werkzaam te zijn in Aruba. 
Hoofdactiviteiten zijn: Kredietverstrekking voor bouw en koop van eigen woning; 
Verhuur van sociale huurwoningen en overige panden; Projectontwikkeling, direc- 
tievoering en toezicht van woningbouwprojecten; Onderhoud en renovatie van 
woningen; Bewonersbegeleiding en wijkbeheer, Verzekeringsbemiddeling voor eigen 
klanten en Makelaardij. 

FCCA heeft momenteel een vacature voor: 

F inanciéle C ontrole & -Rapportage M edewerker 
De Financiéle Controle & -Rapportage Medewerker zorgt voor het bijdragen aan de 
continue correctheid en volledigheid van de financiéle administratie als deel van de 
controle-team van de afdeling. De werkzaamheden vinden plaats onder leiding van de 
Manager Financiéle Controle & -Rapportage. 

J ouw werkzaamheden als Financiéle Controle & -Rapportage M edewerker zijn: 

Verrichten van de volledigheids- en verbandcontroles op de financiéle administratie; 
Maken van periodieke aansluitingen en specificaties van alle balansposten en verlies- 
en winstposten van de grootboekadministratie; 

Analyseren en rapporteren van financiéle bevindingen en informatie geven ter 
verbetering van procedures; 

Uitvoeren van kascontrole; 

Tijdig en correct rapporteren van kwartaal-, halfjaar- en jaarverslagen; 

Van een FinanciéleControle& -Rapportage M edewerker verwachten wij: 

Een afgeronde hbo-opleiding in de administratieve- of bedrijfseconomische richting; 
3-5 jaar relevante werkervaring; 

Kennis van de IFRS-regels is een pré; 

Analytisch inzicht en kennis op financieel gebied; 

Zelfstandig een jaarrekening kunnen opstellen; 

Zelfstandig-, nauwkeurig-, tijdig- en zorgvuldigheid; 

Beheersing van het MS Office pakket enin staat zijn om met financiéle software 
programma’s en spreadsheet en Crystal Reports te werken; 

Vaardigheid in schriftelijke rapportage, zowel in Nederlands en Engels. 

Je past goed in deze functie als je analytisch, verantwoordelijk, stressbestendig en 
samenwerkingsgericht bent. 

Wij bieden: 

Een uitdagende functie in een succesvolle bedrijfsomgeving. Daarnaast een arbeids- 
contract met salariéring en arbeidsvoorwaarden conform de FCCA CAO. 

I nteresse in deze werkplek? 

Stuur je motivatiebrief en Curriculum Vitae uiterlijk 7 augustus 2019 naar 
mail@fcca.com t.a.v. VeronieVingal, Hoofd Human Resources. Voor meer informatie 
kun je contact opnemen met HR-afdeling Andreina van Romondtop telefoonnummer 
5223222 of 522284 

Bcmconcm a confirma: Directiva di Lotto 
nunca tabatin ni tin Credit Card 



DESPUES cu Minister di Deporte Dangui Oduber y 
Minister Presidente Evelyn Wever a publica riba nan pagi- 
na di Facebook cu Hunta di Supervision di Fundacion Lotto 
pa Deporte ta abusa di fondonan di deporte, mesora a start 
un investigacion interno. 

A straña di mira un decision di 10 aña pasa di miembronan 
di directiva cu no ta activo mas, cu lo a acorda pa uzo di 
credit cards. 

Locual a compronde cu e tempo ey, Minister Mike de Meza 
a para e decision y nunca a ehecut’e. Asina mes, e Hunta di 
Supervision actual a pidi banconan pa confirma esey “preto 
riba blanco”, di cual tanto CMB Bank como Aruba Bank 
a sigura cu for di aña 2009 pa awor, miembro di Hunta di 
Supervision nunca tabatin ni tin credit card na nan disposi- 
cion. 

A PIDI MINISTER PA ACLARIA PUBLICACION 
TENDEN CIOSO 

Separa di e peticion na banconan, tambe a sali un carta 
direccion di Minister Dangui Oduber, den cual a solicita di 
dje pa corigi e informacion eroneo cu el a publica riba red 
social. E ta fastioso p’e fundacion, siendo no politiconan, pa 
cay den un discusion politico. 

Esey obviamente no ta nan tarea y no ta nan intencion tam- 
poco pa ta den bataya politico, pasobra nan niun ta politico. 
Nan unico trabou ta pa supervisa maneho di e Fundacion, 
pa garantisa cu e fondonan ta crece y cu CBN, siendo e 
operador di e loteria, ta cumpli cu tur e reglanan stipula 
adelanta. E miembronan ta orguyoso cu bou di nan periodo, 
e entradanan di e fundacion a crece enormemente, mescos 


t’e cantidad di ganadornan, e suma cu ta drenta economia 
via premio, belasting y rebendedonan. 

SPORT SUBSIDIE COMMISSIE ENCARGA CU 
FONDO PA DEPORTE 

Hopi biaha tin pregunta riba e fondonan cu ta bay den de- 
porte. Aki ta importante señala cu Fundacion Lotto pa De- 
porte no ta encarga cu patrocinio di ningun organisacion 
deportivo. Anualmente ta traspasa 4 miyon florin pa Sport 
Subsidie Commissie, den cual tin representacion di Minis- 
terio di Deporte y mayoria organisacion deportivo. 

Nan t’e organo cu ta dicidi ken ta haya ayudo financiero, 
mara na reglanan di bon gobernacion den deporte. Tur or- 
ganisacion of instancia cu mester sosten financiero pa cu- 
alkier proyecto, mester acudi cerca nan pa por bin na re- 
marca pa donacion. 

PUEBLO TIN CONFIANSA DEN FUNDACION 
LOTTO PA DEPORTE 

Mester menciona cu e comunidad di Aruba, teniendo cuen- 
ta cu e aporte na economia y na deporte di nos isla, a sa di 
sostene e Fundacion den gran forma. E entradanan a crece 
e ultimo 10 añanan den forma stabiel. 

Asina tambe e aporte na deporte a bay ta creciendo tur aña. 
Un di e motibonan p’e sosten grandi aki, t’e confiansa den 
e fundacion y su partner Canadian Bank Note, un grupo 
grandi, stabiel financieramente y cu hopi experencia den 
ramo di loteria. 

E confiansa di e hungadornan, cu ora Bo hunga y Bo gana, 
nan ta paga, ta importante pa tur cliente. 

- > / Open daily 1 Oam to 4am • J.E. Irausquin Blvd #47 • 583.5000 • casinoalhambra 

CASINO AND SHOPS 


Win your share of $20,000 in points 

20 WINNERS EACH DAY 
You can win up to $100 in Points! 

Swipe and play free once daily. Earn 100 Slot Points or 
8 Table Credits and play again - up to 5X each day 

See Players' Club for full rules. Points can be converted to Free Slot Play. 



Lider di fraccion AVP, Marlon Sneek 


Conseho di Minister 
ta sigui hunga weg cu 
maestronan di scol 


Prome Minister Evelyn Wever Croes 
a ricibi varios siman atras, un grupo 
di maestro, kendenan a bin dilanti di 
oficina di Gobierno, pa manifesta nan 
preocuapcion pa loke ta tumando lugar 
den DPS. 

Minister Armando Rudy Lampe ta 
sigui cu su maneho ‘flip flop’ y ta per- 
hudicando desaroyo den enseñansa aki 
na Aruba y lider di fraccion di AVP den 
Parlamento, Marlon Sneek, ta mustra 
cu no solamente e Minister aki ta cre- 
ando incertidumbre y incomodidad den 
e sector aki, pero henter Conseho di 
Minister. 

E incomodidad aki a bira mas grandi 
ora cu maestronan a ricibi un carta dia- 
huebs dia 1 di augustus, caminda Go- 
bierno ta anula un decision cu e mes a 
tuma djis despues di e manifestacion. 
“Un biaha mas a keda demostra den 
forma palpabel, cu Gabinete Wever 
Croes no ta un Gobierno serio y no tin 
respet pa loke ta interes di pueblo y den 
e caso aki di nos mucha- y hobennan 
studiante. 

Tur hende por corda con Prome Minis- 
ter Wever Croes a acepta e manifesta- 
cion di maestronan preocupa cu e situ- 
acion cu tin y a haci e promesa cu su 


Gobierno lo tuma pasonan necesario pa 
sigura trankilidad den e sector educa- 
cional. 

Un dia despues Minister Presidente 
Wever Croes a anuncia cu Conseho di 
Minister a tuma e decision cu lo kita 
Tra’i Merdia for di Minister Armando 
Rudy Lampe y ta pone e responsabili- 
dad di esaki cerca Minister di Asunto 
Social, Glenbert Croes. 

For di e momento ey fraccion di AVP 
a mustra cu e decision aki ta ridiculo 
ya cu e no tin un base legal mirando cu 
pa haci esaki, mester bin Parlamento 
pa cambia e LIM, esta e ‘Landsveror- 
dening Instelling Ministeries,’ ya cu di 
otro forma ta Minister Armando Rudy 
Lampe lo keda finalmente responsabel 
tog. Den e carta dirigi na maestrronan 
fecha 1 di augustus 2019, Gobierno ta 
participa tur cu ta emplea den DPS, 
cu Gobierno a dicidi di suspende tem- 
poralmente su propio decision loke ta 
nifica realmente cu DPS ta keda re- 
sponsabilidad di Minister Armando 
Rudy Lampe. Contenido di e carta ta 
confirma lo siguiente: 

“Met dit schrijven wil de Dienst Pub- 
lieke Scholen (DPS) U inlichten, dat na 
overleg met de Minister van Onderwijs, 
Wetenschap en Duurzame Ontwikkel- 
ing en de Minister van Sociale Zaken, 


overeen is gekomen, dat de overdracht 
tijdelijk wordt stop gezet, totdat de over- 
dracht in juridische zin is afgerond. Dit 
betekent dan, dat in de tussentjds de 
Bureao Trai Merdia nog onder de DPS 
zal resorteren.” 

Aki ta keda confirma cu tur loke Prome 
Minister Wever Croes a haci despues 
di e manifestacion, tabata otro comedia 
politico, hunga grandi pa mustra su de- 
terminacion, pero sin pensa pa un in- 
stante cu no ta zomaar ta cambia cart- 
eranan sin cambia e LIM. E desicion 
aki ta pone cu maestronan di DPS ta 
bin haya nan mes den mesun situacion 
cu prome, caminda no tin claridad den 
loke t’e maneho di e Minister Flip Flop 
di enseñansa y cu nan incomodidad a 
bira ainda mas grandi. 

Fraccion di AVP a bolbe dirigi un car- 
ta na Presidente di Parlamento pa un 
reunion publico pa atende cu tur loke 
ta pasando y esaki despues di a man- 
da varios peticion caba aden pa yama 
Minister Armando Rudy Lampe den un 
reunion publico caminda Parlamento 
por tuma pasonan p’e cambia su mane- 
ho cu tin asina hopi hende den incerti- 
dumbre,” Parlamentario Marlon Sneek 
a declara. 

Polis a evita cu motocidista a agredi dama chauffeur 


DIASABRA atardi Polis di trafico a evita agresion na 
Hooiberg. E chauffeur di un auto a causa un accidente 
pasobra a slow lora links sin pone señal y un brommer 
cu dos ocupante a bay pasa. Ambos vehiculo tabata bay 
direccion pariba den Caya Betico na altura di Well Well. 
Ora cu e señora a slow e motociclista a kere cu e por pase 
pasobra ta poco poco e ta core. A resulta cu e señora a 
slow pasobra e kier a bay lora links. E motocicbsta a bay 
purba pase sin pensa cu e lo lora. E brommer a dal den e 
auto. Ambos pasahero riba e brommer a keda herida cu 
rascanan na curpa. E manehador di e brommer a reac- 
cion agresivo y a bay pa habri e porta di e auto pa asina 
regla cuenta mesora cu e dama chauffeur. Net Polis di 
trafico a pasa y a evita agresion contra e dama. A pidi 
ambulance y ambos herido riba e brommer a haya aten- 
cion medico na e sitio. Aunke e dama a lora man robes 
sin pone señal, como motociclista bo tambe mester core 
mas responsabel. Bo a yega un T-Weg y a mira cu e dama 
a slow cu su auto. Por a pensa un tiki tambe y sea mas 
conciente cu e por lora y ta locual el a haci tambe. Danki 
Dios e heridonan tabata leve y e presencia di Polis tabata 
rapido pa evita agresion contra e dama chauffeur. 






Di cuatro biaha auto 
ta pega den transhi 
di Dollar Rent A Car 




DEN oranan di atardi a sosode un accidente. 
Esaki ta di cuater biaha cu auto ta pega den 
e cura traha di piedra. Ta trata di e cura di 
Dollar Rent A Car. Polis a bay eynan y tam- 
be Forensys. E chauffeur tabata bay direc- 
cion zuid. A baha caminda na man robes dal 
hopi duro den e cura. A kibra e cura bay aden 
un parti y laga e auto hopi kibra tambe. No 
tabata tin hende herida. E cura aki ta uno 
special y cu no cualkier metzla por traha. Se- 
guro dimes mester paga esaki. Cu takelwa- 
gen a move e auto y e auto a keda kibra. 

Aruba Tourism Authority: 

Aruba su RevPAR di 4 mas halto mundialmente 


RECIEN a sali publica den noticia internacional di e 
destinacion Hawaii, como tambe otro fuente internacio- 
nal di informacion turistico, cu Aruba a sali den e top 5 
pa loke ta trata e prome 6 luna di 2019 ora ta compara e 
entrada pa kamber disponibel, e asina yama RevPAR, cu 
otro destinacionnan competitivo pa loke t’e categoria di 
“sun, sand & sea”. 

RESULTADONAN DI REVPAR 

Si nos compara e mercadonan internacional pa loke ta 
trata entrada pa kamber disponibel p’e prome 6 luna di 
2019 por mira cu hotelnan na Maldives a sali den top di 
RevPAR cu US$ 414.-, sigui pa French Polynesia (region 
Oceania) cu US$ 351.-. 

Maui (Estado Hawaii) a sali na di tres lugar cu US$ 316.- 
sigui pa Aruba na di 4 lugar cu US$ 259.- 
Na di 5 lugar a resulta Kaua’i (Estado Hawaii) cu US$ 
213.-. 

Maldives tambe ta na cabez pa loke ta trata e ADR (Aver- 
age Daily Rate) cu US$ 590.- sigui pa French Polynesia 
cu US$ 539.-. Maui a sali na di tres lugar cu US$ 402.- y 
Cabo San Lucas (Mexico) a sali e di 4 cu US$ 388.-. Aki 
Aruba a sali na e di 5 lugar cu US$ 301.- 
E informacion a ser compila pa Hawaii Tourism Author- 
ity, usando informacion di entre otro STR Inc. 

ENCUESTA TRAVELSAT 

Awendia e bishitantenan pa Aruba kier mas cu solamente 
e lama bunita y un clima dushi. Nos isla ta conoci pa ta 
un isla competitivo cu un variacion amplio di evento cu e 
turista por scoge for di dje. 

Naturalmente esaki mester refleha bek e.o. den nan ex- 
periencia. Pa midi esaki, Aruba Tourism Authority con- 
tinuamente ta haci encuesta. TRAVELSAT ta un compa- 
nia renombra internacionalmente cu ta asisti A.T.A. cu 
diferente research. 

Durante 2017-2018 a haci un encuesta riba mas cu 60 
diferente punto, den diferente categoria, manera experi- 
encia general, experiencia di nos acomodacion, transpor- 
tacion, cultura, shopping, actividadnan cu nos ta ofrece 
pero tambe nos medio ambiente etc. 

ARUBA MESTER SIGUI ELEVA CALIDAD DI 
EXPERIENCIA Y PONE ATENCION NA 
“VALUE FOR MONEY” 

A resulta cu pa loke ta trata e experiencia di nos acomo- 
dacionnan por mira cu Aruba ta score halto, compara cu 
otro destinacionnan den Caribe. 

Sinembargo, nos mester ta consciente cu Aruba como 
un destinacion tin competencia fuerte eyfo. Tambe cu e 
bishitantenan ta mas exigente y sigur kier mira balor 
pa nan placa, principalmente ora ta paga relativamente 
mas pa un vacacion. 



Competitive Sun and Sea Destinations 

Revenue per Available Room - YTD June 2019 

Rank 

Destination 

Revenue Per 

Available Room 

1 

Maldives 

$414.14 

2 

French Polynesia 

$350.84 

3 

Maui 

$315.71 

4 

Aruba 

$259.47 

5 

Kaua'i 

$212.92 

6 

Cabo San Lucas 

$212.09 

7 

Hawai’i Island 

$205.90 

8 

O'ahu 

$194.26 

9 

Puerto Rico 

$158.18 

10 

Cancun 

$149.28 

11 

Costa Rica 

$135.18 

12 

Fiji 

$98.80 

13 

Phuket 

$97.71 

14 

Bati 

$69.63 

15 

Puerto Vallarta 

$67.95 


Bon calidad, bon servicio y hospitalidad ta algun di e 
componentenan cu a hiba un destinacion manera Aruba 
n’e top, y cu ainda ta score relativamente bon. Sinembar- 
go encuestanan ta mustra un caida pa loke e bishitante 
ta score den e balor cu nan ta ricibi pa nan placa. Nan 
ta paga mas pa nan vacacion, pero ta sinti cu nan no ta 
haya pa loke nan a paga p’e. 

Esaki ta algo cu sigur mester ta consciente di dje y traha 
riba dje como tambe sigui monitorea for di serca. E no ta 
un tendencia alarmante, pero si algo cu A.T.A. a tuma 
nota di dje como un punto cu consistentemente ta bin di- 
lanti como un punto di atencion. 

Nos isla ta score halto pa cu e hospitalidad di e person- 
al trahando den e diferente acomodacionnan cu nos ta 
ofrece. Pa loke ta trata nos gastronomia, por mira cu - 
atrobe- Aruba ta score halto compara cu otro islanan den 
region. 

E bishitante ta score Aruba halto p’e calidad, e diversi- 
ficacion y e cordialidad di nos hendenan. Aruba ta score 
hopi halto pa loke ta trata e limpiesa di nos isla, den cen- 
tro, pero tambe pafo di nos centro Oranjestad. 

Nos destinacion semper a score halto y ta sigui score hal- 
to pa nos playanan bunita. E bishitantenan ta encanta 
nos beachnan cu su awa cristalino, pero tambe cu nos 
playanan ta sigur y cu bon actividadnan di awa (waters- 
ports). Turistanan ta sinti nan mes sigur na Aruba- com- 
para cu otro destinacionnan, nos ta score hopi halto den 
esaki. 

Nos mester sigui pone e acento riba e calidad di e vaca- 
cion cu e bishitante ta ricibi, cu enfoke riba eleva e senti- 
mento di ricibi e balor pa locual ta paga. 

Prome Minister Evelyn Wever-Croes: 

Exito total di innovacion camp organisa pa FUTURA 


DESPUES di un siman yen di alegria y siñamento, 
diabierna tawata e ultimo dia di Innovation Camp or- 
ganisa pa FUTURA. Un total di 60 mucha a participa 
den e camp di innovacion aki na unda cu tawata bisto 
for di nan expresionnan haci cu nan a pasa hopi bon 
siñando cosnan diferente. 

Tur vakantie grandi Futura ta organisa ‘camp’nan 
gratis pa stimula mas mucha den innovacion. Den e 
‘Innovation Camp’ aki, nos muchanan contento a siña 
laga nan creatividad los y a siña mas di sostenibilidad 
y a descubri maneranan diferente y bunita pa duna 
bek na nos comunidad. Muchanan a siña mas di medio 
ambiente y con nan por ta parti di cambio pa un miho 
cuido di nos medio ambiente. 

Nan a siña tocante coding y traha nan mesun wega- 
nan di computer. Tambe nan a siña tocante e Sustain- 
able Development Goals, SDG, cu ta e metanan di Na- 
cionnan Uni pa crea un miho mundo na 2030, cu ta 
conta pa Aruba tambe, nan a siña tocante agricultura 
y tocante polucion. 

Innovacion ta prioridad pa Gabinete Wever-Croes y 
mesun importante ta tambe pa inculca esaki den bida 
diario di nos muchanan y nos hobennan. E meta ta pa 
saca e creatividad cu nan tin den nan. Esaki a wordo 
mira tambe durante e siman di Innovation Camp aki. 

“Mi ta kere cu cada un di e muchanan ki ta bay cas 
hopi contento. Mi ta felicita y gradici FUTURA, stu- 
diantenan di IPA y tur esnan cu a haci e Innovation 
Camp posibel. Asina ta hiba innovacion mas cerca 
di enseñansa tambe. Esaki ta prioridad di Gabinete 
Wever-Croes, pa prepara nos muchanan pa futuro y 
ekipa nan cu e hermentnan cu nan tin mester pa nan 
exito pa futuro y a traves di e programanan aki, nos 
muchanan ta cera conoci miho cu innovacion. Gobi- 
erno ta riba e bon caminda cu esaki”, Prome Minister 
Evelyn Wever-Croes a expresa. 

Na final, Prome Minister a entrega certificadonan di 
asistencia na cada participante y a desea nan y tur 
nos muchanan en general un dushi vakantie di scol. 

E Campaña aki a cuminsa 31 juli 2019 y lo sigui te 
ora cu termina cu henter Aruba. Meta principal di e 
campaña aki ta pa Serlimar reemplasa containernan 
kibra pa containernan nobo den tur districto. 
Recientamente e team dinamico di Serlimar a subi caya 
pa por haci e trabou aki posibel. SERLIMAR ta gradici 
e habitantenan di Bernhardstraat, De Ruyterstraat, 
Rozenstraat, Resedastraat, Maria van Oranjestraat, 
Vuylstekestraat, Orinocostraat, Amalia Van Solm- 
straat, Pastoor Hendrikstraat, Van Speystraat y Isaac 
Wagemakerstraat na San Nicolas pa e aceptacion cu 
a ricibi. 

Riba e potretnan por mira momentonan di alegria cu 
a comparti cu diferente persona. Campaña aki lo con- 
tinua e siman aki den e districto di Santa Cruz. Mas 
den siman lo publica detaye di e barionan / adresnan 
di cual e container lo wordo reemplasa. 

E luna aki Serlimar ta brinda na cliente diferente 
premio. 

-Paga bo cuenta mensual di Awg 25,- y participa pa 
gana Awg 250,- 

-Specialmente pa e pensionadonan AOV ta paga sola- 
mente fls.10 florin. 

-Paga pa full aña prome cu 31 Augustus y participa pa 
un week-stay na La Cabana Beach Resort & Casino. 
-Saca un potret creativo cu bo container nobo “y e H° w 
top” upload esaki riba facebook pagina di Serlimar 
skirbi como texto #TurTurCuSerlimar. 

Corda confirma cu bo ta cliente di Serlimar door di 
pone bo nomber y adres pa por gana Awg 500,- cash, 
corda esaki ta solamente pa esnan cu a ricibi nan con- 
tainer nobo. E campaña aki ta sigui te cu 31 di Decem- 




ber. Tur luna lo saca un ganador. Cu Serlimar bo ta 
gana so! Servicio completo. 

Por ultimo Serlimar ta añadi na su grupo di “Influ- 
encers”, special pa e campaña #TurTurCuSerlimar. 
E personanan ta: Tyson Croes , Zayon Yanez, Mervin 
Baptiste y Janiro Eisden. 

Walk & Run 6K FOLLOW ME 

Dia 25 di augustus na Centro di Bario Brazil 

BRAZIL Taekwondo ta organisa un Fun Walk and Run di 6km 
dia 25 di augustus cu ta cuminsa pa 6:30am. Esaki ta un actividad 
sumamente agradabel, pero tambe un competencia pa esunnan cu 
kier competi den grupo di seis. Tanto den canamento como den co- 
remento. E grupo mester ta mixto, pues tres dama y tres cabayero. 
Tambe por inscribi como individual. 

Esunnan cu ta bay forma nan grupo mester cuminsa practica hun- 
to desde awor pa asina ora e momento di berdad yega nan por sali 
hunto y termina hunto crusando e finish-line. 

Inscripcion ta Awg.25.00 pa tur participante individual Y inscrip- 
cion pa e gruponan di seis ta awg.20.00 pa persona, pues Awg. 
120.00 pa e grupo. Inscripcion ta tur dia den siman na Centro di 
Bario Brazil ta for di 8am te 9:00pm y na IBISA O’stad den orario 
di trabou. 

Dia 16 di augustus ta bay tin un actividad special na Centro di 
Bario Brazil for di 5:00pm, unda tur participante ta invita pa pasa 
confirma nan participacion y ricibi nan DRYFIT T-shirt. Tambe ta 
posibel riba e dia aki pa print nan nomber riba nan T-shirt. Cu un 
mashin Superfast y moderno. E Walk & Run FOLLOW ME, dia 25 
di augustus ta cuminsa 6:30am na Centro di Bario Brazil. 

Dia 25 di augustus e participante lo haya su awa na boter, fruta 
y Gatorade na e final. Ademas lo tin HOPI premio adicional sor- 
presa. 

Tin premio pa e diferente categoria: 

Top 3, Grupo di 6, den coremento. 

Top 3, Grupo di 6, den canamento. 

Top 3, Grupo di 6, di Empresa/Compania 
Top 3 grupo di 6, all women. 

Un Grupo di 6, cu mas edad.(ta conta total edad di tur partici- 
pante). 

Un Grupo di 6, mas jong.(ta conta total edad di tur participante). 
Un premio special pa e grupo mas grandi.(esaki si ta mas cu 6 par- 
ticipante). 

Prome Grupo di 6 di scol. 

Participantenan individual: 

Prome coredo femenino cu yega e top di Palisiaweg . 

Prome coredo masculino cu yega e top di Palisiaweg. 

Top 5 coredo femenino individual cu crusa e finish line. 

Top 5 coredo masculino individual cu crusa e finish line. 

Pa mas informacion por tuma contacto cu Alberto Klaber na cell 
592-5575 of Willy Willems na 592-3969 

Accidente pisa 
riba caminda 
di Paradera 





DIADOMINGO mainta ta tuma luga un accidente basta se- 
rio na Paradera cu a laga dos chauffeur herida atras, y Materi- 
aalwagen mester a corta porta pa saca un di nan. 

Na yegada nan ta topa tres auto ariba caminda, dos cu hopi 
daño material y un Kia Sportage cu rasca na banda. Ariba e 
caminda por a mira cu e auto un Chevrolet Aveo a lastra un 
brake basta largo. 

Loke a sosode ta cu e chauffeur di e Kia Sportage a subi ca- 
minda for di banda di panort, pa bay direccion pariba, net na 
momento cu e Chevrolet Aveo tawata biniendo cu velocidad 
halto for di pabou. 

E Chauffeur di e Aveo posiblemente tabata bou influencia y a 
lastra un brake basta larga, y e no por a controla su velocidad 
y a medio touch e Kia Sportage, despues el a kita bay dal e 
Mitsubishi Lancer cu tabata biniendo di pariba (esta direccion 
contrario). 

Ambos chauffeur tanto di e Lancer y e Aveo a resulta herida. 
Ambulance a pidi asistencia di Materiaalwagen debi cu e porta 
di chauffeur di e Aveo a pega, tawata dificil pa nan sake. 
Bomberonan a yega hopi lihe na e sitio y mesora a prepara pa 
drenta den accion, cortando e porta pa asina logra saca e chauf- 
feur di e Aveo. 

Dos ambulance a presenta na e sitio pa por a transporta tanto 
chauffeur di e Lancer y di e Aveo pa Hospital. 

Takelwagen tambe a presenta pa por a move e autonan kibra 
for di riba caminda. 

Ariba caminda a keda basta azeta basha y por a mira cu a yama 
esnan concerni pa bin basha tera. 

Jeep a causa accidente y sigui core 




DIASABRA, pa mas of menos 10’or y mey di mainta, 
dos persona den un V-car tabata riba e caminda di 
Moko, bayendo direccion Catiri/Tanki Leendert ora 
cu un jeep tabata biniendo linea recta riba nan. 

Pa evita di dal den e jeep, a desvia e V-car, cu e con- 
secuencia cu nan a dal den un cura di cas. Daño na 
e auto tabata considerabel, contrario na e cura cu a 
keda sin ningun rasca. 

A manda un ambulance na e sitio pa asina tira un 
bista riba e dos personanan den e V-car. Afortunada- 
mente ningun hende no a resulta herida. Loke si ta- 
bata remarcabel tabata cu aparentemente e jeep cu a 
bin riba nan, a mira nan dal den e cura y despues a 
sigui su caminda, ni pa wak si tabata tin hende herida 
of no. Polis na e sitio a tuma tur dato di e accidente. 


Ladron kier a come y bebe madruga sin paga 

DIASABRA mainta Polis a bay na Urataka 
Center. Doñonan a yama Polis pasobra ladron- 
nan a bishita e negoshi. 

Esaki tabata den oranan di marduga ora cu 
tur hende a bay cas. Via dak a logra drenta e 
negoshi. Tur rond tabata cera. Parce doñonan 
no ta sinti falta di un of otro cos di balor cu 
por a somenta. Polisnan a tuma datos di e su- 
cedido. Doñonan mester bay drecha nan dak 
di negoshi kibra pa e ladron of ladronnan cu 
tabata activo marduga. 

‘ Çu*tefiaC (fyienuzfoty 

“Cerca Dios so mi alma ta na paz, ta di dje mi salbacion ta bin” 
Salmo 62:1 

Cu inmenso tristesa, pero conforme cu boluntad di di Dios 
nos ta participa fayecimento di nos querida Mama, Wela, 
Bisawela, Ruman, Tanta y Madrina: 

Sra. Catalina Teresa 
Antonette-Lampe 

Mihorconosi como “Mami”, “Mamayo” 

Viuda di Oscar Victor Antonette 
* 20-05-1922 - f 2-08-2019 


Na number di su 
Yiunan: 

Gilbert y Olga Antonette-Maduro 
Diana Antonette 

fLionel y Marietje Antonette-Webb 
Olga y Franklin Granadillo 

Nietonan: Sharon y Klaas Timmer-Antonette, 

Sharmaine Werleman-Antonette y Dean Silva 
Alydia y Ryan Oduber-Wever 
Pierangely y Guillermo Londoño-Wever 
Liomara Antonette y Daniel Nascimento 
Omaira y Eugene Courtar-Antonette 
Omar Antonette 
Charlotte Piedrahita 

Bisnietonan: Elisabeth, Jasper, Jordy, Gael, Rai, Aidimara, 
Julian, Jilian, Dy-Onn, Dy-Shanely, Dy-Orr, Dy-Angely, Xiara, 
Xavier y Lionel 

Rumannan: Sra. Vda. Ageda Bilderbeek-Lampe y famia 

Sr. Vdo. Benjamin-Lampe 

Sra. Vda. Lourdes Smouter-Lampe 

Rufino y Olivia Lampe-Thijm y famia 

Sra. Vda . Olga Koetsier-Lampe 

Cuñanan: Sra. Vda. Juanita Lampe-Trimon y famia 

Sra. Vda. Ina Lampe y famia na Merca y famia 

Sra. Vda. Aizy Lampe-Felix y famia 

Sra. Vda. Myrna Dijkhuizen-Antonette y famia na Korsow 

Ihanan: Emma Willems, Julian.Holmond, Venetia Maduro, 
Elizabeth Maduro, Miriam Lauffer, Judith Lampe, Lientje 
Koopman, Myrna Dijkhuizen, Juan Lampe. 

Subrino y subrinanan, primo y primanan, famia na Korsow, 
Colombia, Merca, Israel, Boneiro y Hulanda 

Ayudantenan: Arelys Gonzalez y Lola Geerman 

Demas famia Antonette, Lampe, Maduro, Webb, Granadillo, 
Timmer, Werleman, Silva, Wever, Oduber, Londoño, Courtar, 
Nascimento, Bilderbeek, Smouter, Koetsier, Visser, Peterson, 
Trimon, Kock, Arends, Croes, Thijm, Dijkhuizen, Felix, 
Piedrahita, Aleman-Escalante, Jacobs, Arias, Wong-Fat, 
Pellicer, Becher, Batsir, Paiken, Koolman, van Loon, Koopman, 
Woisky, Profet, Marletta, de Lannoy, Schouwe, Vrolijk, 
Matthews, Thode. 

Despensa nos si den nos tristesa nos por a lubida algun 
familiar of conocir. 

Ta invita tur bisiña, amigo y conocirnan pa asisiti na e acto di 
despedida cual lo tuma lugar diamars , 6 di Augustus, 2019 
na Aurora Funeral Home & Crematory di 2 or pa 4 or di atardi. 
Acto di cremacion lo tuma lugar den seno di yiunan, nietonan 
y rumannan. 

Adres pa condolencia, Arurora Funeral Home & Crematory, 
Cumana #76 

Dialuna 5 di augustus di 7or pa 9 or di anochi. 

Despues di acto di cremacion no por ricibi bishita na cas. 

Enbes di flor of krans lo tin un box disponibel pa un donacion 
na Koningin Wilelmina Kankerfonds. 



PRO-CATEDRAL SAN FRANCISCO 
Dl ASIS FERIA CATOLICO 



DIADOMINGO 11 di augus- 

tus, di 11:00 A.M. te cu 2:00 P.M 
den Hofi di Mama Maria, en con- 
exion cu 100 aña di Consagracion 
di nos Misa y como parti di Plan 
Diocesano; Pastoor Stanislaw hun- 
to cu comision encarga y tur gru- 
po di oracion y nobena di Playa TA 
invita henter e Pueblo di Aruba y 
specialmente nos Parokianonan pa: 

Bin presencia “ FERIA 

CATOLICO” cu exposicion di varios obhetonan religioso na unda 
por haya hopi informacion di nos gruponan. Gruponan cu lo par- 
ticipa na e feria ta: Apostolado Mundial di Fatima, Amigonan 
di Hesus y Maria, Testigonan di Hesus, Carismatica Hesus Bon 
Wardador, Carismatica Cristo ta Amor, Hesus Misericordioso 

Usher, Colectant, Lector, 
Acolito, Kosteres Evangeli- 
sacion, Hombernan den ora- 
cion San Francisco di Asis, 
Señor di Milager , Señor de 
Los Milgros, San Antonio, 
Birgen de Los Remedios, 
San Hose y Niño Hesus de 
Praga. Esaki ta tuma lugar 
den Hofi di Mama Maria 
diadomingo 11 di augustus 
despues di Misa di 10’or. 



ora 

‘Tuftert&l *i¥otue & fine*H4tonu 


Gradiçimento 

Nos como yuinan hunto cu nos famia kier a gradici tur 
esnan cu a compaña nos na momentonan dificil pa 
hiba nos mama, wela, bisawela, suegra, tanta, pepe na 
su ultimo lugar di descanso. 



sra Gregoria Cristophera 
Curie- Henriquez 

Un danki na un y tur cu a manda carchi, 
krans, whatsapp, email y a hasi yamada nan telefonico. 
Tambe nos kier a gradici Aurora Funeral Home pa nan 
pasenchi y tremendo servicio, specialmente Zulaika. 
Alavez nos kier a invita un y tur pa 
tres sacrificio di misa cual lo tuma lugar 
dianan: diadomingo 6.30 atardi, diaranzon 7.00 anochi 
y diabierna 7.00 anochi na iglesia immaculada 
concepcion pa descanso di nos ser keri. 

Amsterdam a duna 27 caya nomber di 
Antiyano cu a lucha contra colonialismo 


Nieuwe straatnamen 

AMSTERDAM lo haya un bario 
nobo cu yama Centrumeiland ca- 
minda a nombra 27 caya na hon- 
or y pa recordá 27 luchador di nos 
pais cu den pasado a lucha intelec- 
tual contra e oprecion colonial di 
nos pais den su historia pasado y 
recien. 

Hunto e homber y muhenan aki ta 
forma un capitulo cultural den nos 
historia cu poco Hulandes-Europeo 
y hasta Curasoleño y Arubanonan 
conocé. 

Nómbernan manera Nydia Ecury, 
Tip Marugg, Cola Debrot, Pierre 
Lauffer y Frank Martinus Arion. 

Surinameñonan cu den tempo co- 
lonial a bringa contra oprecion tin 
na cantidad riba e lista di nómber 
di caya riba e isla Centrum den Ij- 
burg na Amsterdam. 

Riba iniciativa di alcalde Femke 
Halsema e hómber y muhénan aki 
ta forma un boekét cu a bringa y 
combati podernan colonial cu pal- 
abra y accion. 

Dia cu tabatin conmemoracion di 
eliminacion di e periodo di caibo 


den Oosterpark, e alcalde a haci 
un indiacion bisando cu e kier pa 
Amsterdam bira un cuidad di tur 
hende. 

Un cuidad cu tur hende conocé su 
historia, un cuidad cu nan tin un 
investiga y di hendenan igual y 
liber. 

Dje manera aki Halsema a com- 
place un yamada di conseho mu- 
nicipal pa trece mas diversidad den 
nombernan di caya na Amstedam. 
E lista nobo ta un combinacion 
exelente di hendenan di resisten- 
cia original di Surnam, Indonesia 
y Antia pero tambe di escritornan 
manera Frank Martinus Arion, 
Julius Coenders in Cola Debrot. 
Algon dje nómbernan di caya ta lan- 
ta sintimentonan amargo na pagi- 
nanan preto den historia manera 
Janey Tetary kende nan a fusilá na 


1884 na Surnam pasobra ela pro- 
testá contra e mal condicionnan 
laboral di trahadónan colonial. 

E gobierno colonial dje tempo aya 
Louis Doedel a pasa 4 aña den un 
montecristo riba órdo di goberna- 
dor di Surnam. 

Moral di historia dje personahenan 
aki ta k si bo no kier pa nan pone 
bo na paredon y fusilá, combati nan 
cu bo pén y bo obranan literario. 
Asina Frank Martinus Arion a 
haya un condecoracion pa su ob- 
ranan critico y Boelie van Leeuwen 
a haya premio Cola Debrot. 

Tin hasta comunista riba e lista di 
nómber di caya. 

Y awor ta un bon ocacion pa re- 
cordá e Arubana Virginia Demen- 
tricia, un catibo kende den siglo 19 
tabatin bida di gobernantenan co- 
lonial den un bóter. 

Marcha di protesta na Amsterdam: 

"Basta cw criminalidad y 
violencia di Curasoleñonan" 



AMSTERDAM - E habitan- 
tenan di Zuidoost na Amsterdam 
a fada y a cla cu violencia y crimi- 
nalidad den nan bario. 

Como acto di protesta e iglesia Vic- 
tory Outreach a tene un marcha 
bou dje lema ‘Stop the Violence’ 
durante cual nan a marcha pa spe- 
ransa. 

Den e bario tin tiroteo di dia cla cu- 
alkier dia di siman. Si tin likidacion 
di rivalnan criminal, ta den nan 
bario. Atacenan cu puñal y atraco 
dal orden del dia y hobennan cu ta 
cana fuertemente armá pa no men- 
cioná con nan at rementá un ATM 
y kibra mitar stacion di metro y 
habitantenan tin cu cana bay otro 
bario pa busca transporte. 

E habitantenan di Bijlmer a haya 
cu ta basta. Nan kier pa violen- 
cia caba y pa criminalidad bay foi 
nan bario y pa canalisá nan sinti- 
mento nan a reuni na Amsterdam- 
Zuidoost diabierna nochi caminda 
sigur dosshen hende a marcha den 
protesta contra violencia y crimi- 
nalidad. 

E marcha a cuminsa na e stacion di 
metro Ganzenhoef caminda ainda 
por mira e desaster cu e explocion 
di un cashi di ATM a causa. 

Joel Ricardo (28) kende a organisá 
e marcha den su calidad di lider 


hubenil religioso di iglesia Victory 
Outreach a dirigi su mes ne como 
200 hendenan cu a peseta pa yama 
nan danki pa nan presencia. 

E grupo ta variá: miembro di e 
iglesia, hendenan cu no tin nada 
di haber cu ningun orgnaisacion y 
simplemente hendenan cu ta fadá 
cu violencia. 

Ricardo a conta cu su curason ta 
kibra cada bes cu e tuma nota dje 
cosnan teribel cu Curasoleñonan 
pero tambe otro rasanan ta cometé 
den e bario. 

Of ora e tin cu bay entiero atrobe. 

E lidernan dje manifestacion a haci 
un apelacion riba tur hende pa ora 
nan mira hende cometé delito pa 
nan méldu na polis. 

Ricardo a splica cu Curasoleño 


(foto Lin Wolden dorp) 

ta balia y canta bon pero nos por 
mucho mas. 

Balentien 

Un dje motibonan pa e accion di 
diabierna nochi ta likidacion dje 
criminal Inchomar Balentien (33). 
Mama di Balentien, Shalimar Mu- 
lyana, ta miembro dje iglesia Vic- 
tory Outreach y e tambe a papia. 

Mulyana tabata masha emocioná 
pero segun e ta papia, e ta rabia 
mas tanto y ta haya hopi aplouso. 
Segun e marcha ta progresa, mas 
hende a djóin e manifestacion y 
muchanan ta balia. 

E marcha a finalisa na Kraaiennest 
caminda a likidá Balentien dos si- 
man pasá. 

Y e evento a terminá cu un oracion 
pa henter Amsterdam. 

Riba di dos dia di Pasco 

Caso di homber cu a mata subrina den 
Bandariba ta sigui 8 di novémber 


WILLEMSTAD. E cuidadano Eric Martina di 71 
aña di edad kende tabata den sala di corte diabierna 
un biaha mas pe hecho cu dia 26 di desémber 2018 el 
a tira su subrina mata cu shotgun y a heridá otro sub- 
rina, no ta cla ainda. 

Promé tabata hues mr H.A.C. Smid cu a atendé e caso 
aki, pero diabierna a pasa e caso un rato over pa trata- 
mento den man di hues mr. D. Gruijters. 

Riba peticion di abogado señora mr. Marije Vaders, 
hues a disidl cu ta investigá e estado mental di Eric 
Martina, pasobra ta sospechá cu e ta sufri di demencia 
esta e malesa “Alzheimer”. 

A aserca e profecionalnan dr. Matroos y tambe dr. 
Heytel, kendenan su teoria no ta riba e mesun liña 
caminda e sicologo su rapórt ta pidi pa scucha mas 
testigo. 

Ministerio Publico ta acusá Eric Martina di asesinato, 
intento di asesinato y posecion di arma di candela. 
Remarcabel ta cu mas y mas ta creando e imprecion 
cu e acusado concientemente kier hunga ról cu e ta 
sufri di demencia, pasobra segun rapórt cu fiscal di 
Ministerio Publico mr. Janssen a ricibi for di e pro- 
fecionalnan, lo cumbinl Martina si tin prueba cu e ta 
sufri di e malesa ariba mencioná. 

Su castigo den tal caso lo bira ménos. 

Cu e tést cu Eric Martina a haci el a scor 15 punto, 
siendo esey lo mester tabata 16 pa consider’é cu Al- 
zheimer. E profecionalnan no ta incliná pa declará 



Eric Martina mentalmente enfermo, nan a bisa cu e 
ta bon bon na cabes y cu loke el a haci durante e tést a 
sosodé concientemente pa manipulá e resultado. 

Eric Martina manera a bini cla y raspá den sala di 
corte padilanti, ta totalmente liber di e malesa Al- 
zheimer, mas bien el a trata na influencia resultado 
di e tést, pero tin tur prueba cu e hómber aki ta fun- 
cioná 100%. Tratamento di e caso lo continuá dia 8 di 
novémber riba contenido y casi ta solamente e vere- 
dicto falta ainda pasobra hues a bay suficientemente 
den e contenido y abogado tambe a haci tur esfuerso 
pa loke ta e defensa. 

Ta keda na fiscal pa mester demandá e castigo pa fi- 
nalmente mira con ta conclul y cera e caso tristu aki di 
un hómber cu a mata su propio subrina cu un shotgun 
dos dia di Pasco. 


Detencion relacioná cu atraco 


WILLEMSTAD - 2 di augustus 2019, alrededor 
di 16.18 or di atardi, sentral a dirigi un patruya den 
Oranjestraat pa un caso di atraco cu a caba di tuma 
lugá. 

Na yegada di e patruya na e sitio, nan a topa cu dos 
cuidadano cu a declará na polis cu nan a mira con dos 
hómber sospechoso, un rato prome a atraca dos turista 
y kita un tas for di un di nan y core bay. 

E cuidadanonan aki mesora a start un persiguicion na 


pia tras di e dos sospechosonan aki y na altura di un 
scol den Oranjestraat a logra di captura un di nan. E 
otro sospechoso a logra di core bay. 

Na e sitio polis a detené e hómber A.A.G.A. nasé na 
Venezuela di 34 aña di edad, como sospechoso den e 
caso ariba mencioná. Tambe polis a confisca un tas cu 
contenido. A presentá e sospechoso dilanti di un Fiscal 
Auxiliar, cu a ordená su encarselamento pendiente di 
mas investigacion. 

Pa posecion di arma di candela 

18 luna di prizon di cual 6 condicional pa Arvin Martis 


WILLEMSTAD. Arvin Martis ta un cuidadano di orl- 
gen Boneriano, e tin 29 aña di edad. Dia 18 di april 
2019 autoridadnan a gara Arvin Martis cu un pistol cu 
e municion corespondiente. 

Den sala di corte e acusado a declará diabierna cu un 
persona a bay na su cas menasá cu arma di candela y 
pa e motibo ey e tambe a core busca un arma di can- 
dela den purá. 

E persona en cuestion a pasa banda di su cas y lós 
algon bala dirigi riba e cas, siendo den e cas su yunan 
ta biba. 

Arvin Martis a bisa hues diabierna cu e no tabatin in- 
tencion diréct pa haci algo cu e arma di candela, pero 
djis e kier ta prepará den caso cu otronan kier hacié 
algo. 

Hues mr. Gruijters a puntra e acusado con el a bini 
na e arma di candela y el a bisa cu sintá hunto cu un 
amigo el a conta kico ta pasando y asina ey el a pidi e 



amigo yud’é di e forma ey na un arma di candela. 

Den sala di corte Arvin Martis a trece padilanti cu ta 
duel e loke a pasa cuné, pasobra en prinsipio e no ta 
un hende di problema. Arvin Martis tin un pasado cu 
droga y hues a haya cu un castigo di prizon di 18 luna 
di cua 6 luna condicional y un periodo di prueba di 3 
aña ta suficiente. 


Lo duna éxtra atencion na e 
situacion di e hóben Pers 


WILLEMSTAD. Durante tratamento di e caso di e 
hobennan di fam de Windt, Margaritha, Francisca y 
Pers, diabierna mainta hues mr Gruijters algon rato 
despues a bolbe yama e acusado Pers apart padilanti 
pa caba di atendé su asuntu awor cu a keda constatá 
cu e ta cerá den un instituto robes, mirando su edad. 
E hóben aki manera su abogado mr. Johannes a trece 
padilanti ta encarselá den prizon SDKK, siendo pa su 
edad, menor di edad, esey lo mester ta den G.O.G. 

E cuarteto ariba mencioná, manera nos a relatá diabi- 
erna den NOBO, a cometé un andanada di acto casti- 
gabel pa cua nan mester a presentá den sala di corte 
estilo pro forma. 

Ta trata di atraconan cometé na Baya Beach, hórtando 
pótmóni, telefon selular y robo di un auto, pero tambe 
atraco na un minimarket aya na Beurs den Montaña, 



hórtando e suma di 4000 florin mas diferente bóter di 
bebida. 

En total e cuarteto ta acusá di 5 acto castigabel. 
Despues di a fiha fecha pe tratamento, hues despues 
di e opservacionnan di e abogado a haya cu mester 
laga traspasá e acusado Pers pa G.O.G. 

Celebracion buelo inaugural di Caribbean 
Airlines for di Trinidad & Tobago pa Corsou 








_I___ 



WILLEMSTAD- Den un ambiente ameno 
na Aeropuerto Internacional Hato a tuma lugá 
celebracion di e buelo inaugural di Caribbean 
Airlines for di Trinidad & Tobago pa Corsou 
den presencia di varios minister incluso e 
Minister di Turismo di Trinidad & Tobago sr. 
Randall Mitchell, Presidente dje compania sr. 
Ronnie Mohammed y representante di CAP 
sra. Peggy Croes. 

Caribbean Airlines lo tin dos buelo pa siman 
riba diabierna y dialuna for di Port of Spain. 

E buelonan ta ofrecé conexion exelente pa y for 
di entre otro Barbados, Grenada, Guyana, y 
hasta New York. 

E conexionnan aki lo habri posibilidad pa Cor- 
sou ricibi mas bishitante sea pa un biahe di ne- 
goshi óf plaser. 

E buelonan ta keda efectuá cu un boeing 737- 
800 cu un capasidad di 150 stoel. E schema di 
buelo ta cu for di riba diabierna ta Sali ll:55’or 
for di Trinidad y riba dialuna lo ta 5’or di ano- 
chi. 

Hues « dicta sentencia y a laga 
arestá Vicentico Thomasa 


WILLEMSTAD. Di hopi gravedad tabata e con- 
ducta di Vicentico Thomasa, segun corte. E acusado 
Thomasa, kende tin 53 aña di edad, versus di un otro 
cuidadano di fam J a actua hopi iresponsabel. 

Den sala di corte diabierna hues na momento cu el a 
dicta sentencia, mesora a laga bui Vicentico Thomasa 
hiba prizon. No ta usual cu ta laga cera personanan 
condená mesora, pero aparentemente hues cu esey 
kier a demostrá di a haya e actitut di e hómber Vicen- 
tico Thomasa un abuzu teribel. 

Tabata dia 17 di maart 2019 cu a surgi un confronta- 
cion den un negoshi Chines, caminda Vicentico Thom- 
asa a saca un cucho puñalá un cuidadano di inicial J. 
Den bista di esnan cu tabata presente e suseso aki 
simplemente no tabata na nodi, pasobra e hómber 
ningun momento so no a parse un persona capas pa 
haci e agresor aki nada. 

E victima ta un cuidadano simpel cu no tin inten- 
cionnan violento ni agresivo. Den sala di corte sinem- 
bargo Vicentico Thomasa a laga parse como si fuera e 
victima tabata molestioso y tabatin un bóter di serbes 
ta cana cuné den su man tras di Thomasa. 

Segun declaracion di Thomasa den sala di corte dos 
siman pasá, el a atvertl e victima vários biaha pa stóp 
di molesti’é y cu al final el a pérdé pasenshi y disidl di 
agredi e victima di un forma masha peligroso mes. 
Vicentico Thomasa a insisti cu e victima tabata cana 
su tras molesti’é, maske cuantu ela tah’é y pidié pa 
stóp, esaki a sigui. 

Hues sinembargo a bisa Thomasa diabierna cu e 
imágennan di video ta mustra otro, esta un hómber 
burachi cu no ta capas pa haci ni un musca algo y tóg 
bo a saca cuchu hink’é, siendo el a cay abou na suela. 
Hecho ta cu dia di e suseso aki, testigonan a tende 
Vicentico Thomasa grita den direccion di e victima 
bisando ‘awe sl mi ta bay hinca bo’, loke a sosodé bér- 
dad. 

Hues lesando e veredicto a para ketu na imágennan di 
e vidio cu a mustra e pushamento di parti di e acusado, 



kende a tumba e victima benta largu abou na suela y 
caba saca cuchu hink’é vários biaha. 

Ta trata aki di hincanan cu a pasa bay te paden den 
e victima su tripa. Rapórt médico a indicá cu ta trata 
aki di puñalada y Cortánan cu un profundidad di 10 
centimeter, mas 15 centimeter di anchura. 

E loke a pasa aki a rekeri intervencion médico na hos- 
pital Sehos, caminda e victima mester a keda interná 
y caba pasá pa un cas pa grandinan aya na Weto, du- 
rante lunanan di maart, april y mei 2019 pa acelerá 
su recuperacion. 

Maske e abogado encargá cu e defensa, esta señora 
mr. Olga Lodowica a argumentá cu aki ta trata di de- 
fensa propio hues claramente no a bay di a acuerdo. 
Tin tur indicacion cu Vicentico Thomasa kier a hunga 
tóf pa abusá di e forma ey di un cuidadano cu no ta 
nada agresivo óf violento. 

Famia a entregá un peticion pa daño y perwicio na e 
suma di 4380 florin, mas 5000 florin como daño inma- 
terial cu hues a bay di acuerdo cune. 

Fiscal a demandá un castigo di prizon di 48 luna di 
cua 13 luna condicional, combiná cu guia di parti di 
Reclassering pero e castigo final a bira 48 luna di pri- 
zon di cua 16 luna condicional. 

Hues mr. van Lieshout, lesando e veredicto a bisa e 
acusado cu e lo keda transportá direct pa prizon, loke 
a sosedé tambe ya vigilantenan na parkét di corte me- 
sora a rondoná Vicentico Thomasa, saca buy pasa su 
mannan tras di su lomba aden y hib’é pariba. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 

